
Riaditeľka   :       Bc. Diana Koniarová Švárna
Učiteľka      :        Mgr. Lenka Kellová


Č a s                            č i n n o s t i

7.00                       OTVORENIE  MŠ

7.00 –   8.45           hry a činnosti podľa výberu detí, 
                               zdravotné cvičenie


8.45 –   9.15           osobná hygiena, desiata


9.15 – 11.45           dopoludňajšia vzdelávacia  aktivita, pobyt vonku 


11.45 – 12.15         osobná hygiena, obed


12.45 -  14.45         osobná hygiena, odpočinok
                               

14.45 – 15.15         osobná hygiena , olovrant


15.15 – 16.30          popoludňajšia vzdelávacia aktivita, hry a činnosti –     
                                Individuálne, skupinové podľa výberu detí,
                                krúžkové  aktivity,                 
                                v letnom období  pobyt vonku

16.30                     UKONČENIE  PREVÁDZKY  MŠ

 






Š K O L S K Ý      P O R I A D O K

M A T E R S K E J      Š K O L Y     VO  VETERNEJ  PORUBE




Podľa § 153 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov je školský poriadok základným dokumentom školy a je záväzný pre deti, zákonných zástupcov, zástupcov zariadení, zamestnancov školy a ďalšie fyzické osoby, ktoré sa s vedomím riaditeľa materskej školy nachádzajú v priestoroch školy. Riaditeľka Materskej školy Veterná Poruba zabezpečí preukázateľným spôsobom oboznámenie detí, zákonných zástupcov, zástupcov zariadení a členov kolektívnych orgánov školy (t. j. pedagogickej rady a rady školy) so školským poriadkom.
 



I.


Charakteristika materskej školy

 Materská škola je jednotriedna. Poskytuje celodennú starostlivosť deťom vo veku od dvoch do šiestich rokov a deťom s odloženou školskou dochádzkou. Materská škola poskytuje deťom aj možnosť poldenného pobytu.
 Materská škola  je umiestnená v adaptovanej budove. Priestory tvoria tieto miestnosti : vstupná chodba, šatňová chodba, trieda, jedáleň , spálňa, kancelária riad. MŠ , kuchyňa, sklad potravín , soc. zariadenie pre personál  MŠ a pre deti.







II.


Prevádzka materskej školy


Materská škola je v prevádzke v pracovných dňoch od 7:00 hod.  do  16:30 hod.
  
Riaditeľka MŠ         Bc. Diana Koniarová Švárna
Učiteľka                   Mgr. Lenka Kellová
Riaditeľka ŠJ            Ing. Iveta Benková
Kuchár                      Karol Švárny
Upratovačka             Veronika Kováčová

Prevádzka materskej školy bola prerokovaná s rodičmi a odsúhlasená zriaďovateľom – ObÚ vo Veternej  Porube.
V čase letných prázdnin je prevádzka MŠ prerušená z hygienických dôvodov na sedem-osem týždňov. V tomto období  podľa dispozícií riaditeľky MŠ  čerpajú prevádzkoví pracovníci dovolenku a vykonávajú pred začatím prevádzky upratovanie a dezinfekciu priestorov, pedagogickí pracovníci podľa plánu dovoleniek čerpajú dovolenku. 
Prerušenie prevádzky oznámi riaditeľka spravidla dva mesiace vopred.


III.

[bookmark: _Hlk222235639]Podmienky  prijatia  a dochádzky dieťaťa do materskej školy

1. Prijímanie dieťaťa do materskej školy

   Do materskej školy sa prijíma dieťa od troch do šiestich rokov jeho veku, výnimočne možno prijať dieťa od dvoch rokov, ak je voľná kapacita a ak sú na jeho prijatie vytvorené vhodné materiálne, personálne a iné potrebné podmienky. 
   Deti sa do MŠ prijímajú k začiatku školského roka alebo v priebehu školského roka, pokiaľ je voľná kapacita predškolského zariadenia. Dieťa sa do materskej školy prijíma na základe p žiadosti o prijatie dieťaťa na predprimárne vzdelávanie (ďalej len „žiadosť“); žiadosť sa  podáva na formulári podľa vzoru schváleného a zverejneného ministerstvom školstva na https://eprihlasky.iedu.sk/. Rodič prikladá potvrdenie o zdravotnom stave dieťaťa, ktorého súčasťou je aj údaj o povinnom očkovaní dieťaťa a kópiu zdravotného preukazu. Materská škola nie je oprávnená odmietnuť listinnú prihlášku. 

Zákonný zástupca môže podať žiadosť: 
- osobne, 
- poštou alebo kuriérom na adresu materskej školy, 
- e-mailom (odoslaním podpísaného naskenovaného formulára).
   Miesto a čas zápisu pre nasledujúci školský rok zverejní riaditeľka v dostatočnom predstihu na budove MŠ, na webovom sídle https://ms.veternaporuba.sk a FB MŠ Veterníček a inom dostupnom mieste. Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné, a následne deti, ktoré majú právo na prijatie na predprimárne vzdelávanie. Právo na prijatie na predprimárne vzdelávanie na školský rok 2027/2028 má  aj dieťa, ktoré dovŕši tri roky veku do 31. augusta 2027. Právo na prijatie na predprimárne vzdelávanie na školský rok 2027/2028 sa uplatňuje podaním žiadosti o prijatie dieťaťa na predprimárne vzdelávanie od 1. mája 2027 do 31. mája 2027.
Ak sa do materskej školy prijíma dieťa, ktoré má diagnostikou v zariadeniach poradenstva a prevencie potvrdené, že je dieťaťom so zdravotným znevýhodnením, zákonný zástupca k žiadosti priloží:
 - potvrdenie o zdravotnej spôsobilosti dieťaťa od všeobecného lekára pre deti a dorast, 
- vyjadrenie príslušného zariadenia poradenstva a prevencie a
- odporučenie všeobecného lekára pre deti a dorast.
Z vyjadrenia príslušného zariadenia poradenstva a prevencie, ako aj z odporučenia všeobecného lekára pre deti a dorast musí byť jednoznačné, či má byť toto dieťa prijaté: 
- do „bežnej“ materskej školy a zaradené do triedy spolu s ostatnými deťmi, 
- do „bežnej“ materskej školy a zaradené do triedy pre deti so zdravotným   znevýhodnením alebo
- do materskej školy pre deti so zdravotným znevýhodnením.
Deti so zdravotným znevýhodnením sa zaraďujú do „bežných“ tried alebo do samostatných tried pre deti so zdravotným znevýhodnením, o do samostatných tried pre deti so zdravotným znevýhodnením nie je možné zaradiť deti výlučne z dôvodu, že jeho špeciálne výchovno-vzdelávacie potreby vyplývajú výlučne z jeho vývinu v sociálne znevýhodnenom prostredí. Počet detí v triede môže byť znížený najviac o dve za každé dieťa so zdravotným znevýhodnením (v závislosti od druhu postihnutia a najmä jeho dôsledkov na výchovu a vzdelávanie dieťaťa, ani nemusí) a dieťa s nadaním. Materská škola pred svojim rozhodnutím o prijatí dieťaťa so zdravotným znevýhodnením musí zvážiť, či na prijatie takéhoto dieťaťa má alebo nemá vytvorené vhodné podmienky (personálne, priestorové, materiálne...), resp. či ich bude schopná po prijatí dieťaťa dodatočne vytvoriť.
Ak sa do materskej školy prijíma dieťa, ktoré má diagnostikou v zariadeniach poradenstva a prevencie potvrdené, že je dieťaťom s nadaním, zákonný zástupca k žiadosti priloží:
 - potvrdenie o zdravotnej spôsobilosti dieťaťa od všeobecného lekára pre deti a dorast aj
 - vyjadrenie príslušného zariadenia poradenstva a prevencie.
Ak riaditeľ materskej školy alebo príslušné zariadenie poradenstva a prevencie zistí, že vzdelávanie dieťaťa so zdravotným znevýhodnením alebo dieťaťa s nadaním nie je na prospech tomuto dieťaťu, navrhne po písomnom súhlase zriaďovateľa materskej školy a písomnom súhlase príslušného zariadenia poradenstva a prevencie zákonnému zástupcovi iný spôsob vzdelávania dieťaťa. Ak zákonný zástupca nesúhlasí so zmenou spôsobu vzdelávania svojho dieťaťa, o jeho ďalšom vzdelávaní rozhodne súd.

 Písomné rozhodnutie o prijatí, resp. neprijatí dieťaťa do MŠ k začiatku šk. roku dostane rodič najneskôr do 10.júla príslušného kalendárneho roka. V prípade prijímania v priebehu školského roka spravidla do 30 dní od podania prihlášky. Prijatiu zdravého, alebo dieťaťa so zdravotným znevýhodnením môže predchádzať adaptačný, alebo diagnostický pobyt dieťaťa po dohode  rodiča s riaditeľkou MŠ. O forme pobytu sa rozhodne s prihliadnutím na individuálne osobitosti dieťaťa. V prípade zníženej adaptačnej schopnosti dieťaťa a v záujme jeho zdravého vývinu môže riaditeľka po prerokovaní s rodičom, alebo na základe jeho písomnej žiadosti rozhodnúť o prerušení dochádzky dieťaťa do MŠ na dohodnutý čas, alebo o ukončení tejto dochádzky.
Prijatie prestupom
 Ak je dieťa prijaté na predprimárne vzdelávanie v niektorej materskej škole zaradenej v sieti, môže byť na základe písomnej žiadosti zákonného zástupcu prijaté prestupom do inej materskej školy zaradenej v sieti.
 Predprimárne vzdelanie získa dieťa absolvovaním posledného ročníka vzdelávacieho odboru vzdelávania v materskej škole. Dokladom o získanom stupni vzdelania je Osvedčenie o získaní predprimárneho vzdelávania, vydané na tlačive schválenom ministerstvom školstva.
Prerušenie dochádzky dieťaťa do materskej školy
 Rozhodnutie o prerušení dochádzky dieťaťa do materskej školy, ak nejde o povinné predprimárne vzdelávanie, môže vydať riaditeľ materskej školy podľa § 5 ods. 14 písm. d) zákona č. 596/2003 Z. z.: 
- bez predchádzajúcej žiadosti zákonného zástupcu, ak na to budú existovať dôvody alebo 
- na základe žiadosti zákonného zástupcu, ak pôjde o zdravotné dôvody, zníženú adaptačnú schopnosť, rodinné dôvody alebo iné dôvody zo strany zákonného zástupcu.
Oslobodenie dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie
 Ak pôjde o dieťa, ktoré síce dosiahne päť rokov veku do 31. augusta, ktorý predchádza začiatku školského roka, od ktorého bude dieťa plniť povinnú školskú dochádzku v základnej škole, avšak má nepriaznivý zdravotný stav, ktorý mu neumožňuje vzdelávať sa až do pominutia dôvodov, môže riaditeľ materskej školy rozhodnúť o oslobodení od povinnosti dochádzať do materskej školy, ak mu zákonný zástupca predloží: 
- písomný súhlas všeobecného lekára pre deti a dorast a 
- písomný súhlas zariadenia poradenstva a prevencie. 
Následne, po predložení žiadosti spolu s požadovanými písomnými súhlasmi podľa § 28a ods. 5 školského zákona riaditeľ materskej školy rozhodne podľa § 5 ods. 14 písm. e) zákona č. 596/2003 Z. z. o oslobodení dieťaťa od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie. Dieťaťu, ktoré má vydané rozhodnutie o oslobodení od povinnosti dochádzať do materskej školy zo zdravotných dôvodov, ak ide o povinné predprimárne vzdelávanie, sa neposkytuje žiadne vzdelávanie ani v materskej škole, ani individuálnym vzdelávaním, až do pominutia dôvodov, pre ktoré došlo k oslobodeniu.
Zanechanie vzdelávania
 Ak nejde o dieťa, pre ktoré je predprimárne vzdelávanie povinné, zákonný zástupca sa môže rozhodnúť, že dieťa zanechá predprimárne vzdelávanie.
Ak sa zákonný zástupca rozhodne, že jeho dieťa zanechá predprimárne vzdelávanie, musí túto skutočnosť oznámiť písomne riaditeľovi materskej školy. Dieťa prestane byť dieťaťom danej materskej školy: 
- dňom, ktorý nasleduje po dni, keď riaditeľovi materskej školy bolo doručené písomné oznámenie o zanechaní vzdelávania alebo
- dňom uvedeným v písomnom oznámení o zanechaní vzdelávania, najskôr však dňom, ktorý nasleduje po dni, keď bolo doručené.
Predčasné skončenie predprimárneho vzdelávania, ak nejde o povinné predprimárne vzdelávanie
 Riaditeľ materskej školy o predčasnom skončení predprimárneho vzdelávania, ak nejde o povinné predprimárne vzdelávanie, rozhoduje v správnom konaní, o ktorého začatí je povinný upovedomiť zákonného zástupcu a v ktorom mu je povinný dať možnosť vyjadriť sa k podkladom. Podľa § 28d ods. 6 školského zákona riaditeľ materskej školy môže rozhodnúť len v taxatívne ustanovených dôvodoch o predčasnom skončení predprimárneho vzdelávania, ak nejde o povinné predprimárne vzdelávanie, a to vtedy ak:
 a) dieťa sústavne alebo závažným spôsobom porušuje školský poriadok, 
b) zákonný zástupca dieťaťa alebo zástupca zariadenia nedodržiava podmienky predprimárneho vzdelávania dieťaťa určené školským poriadkom,
c) zákonný zástupca dieťaťa alebo zástupca zariadenia neinformuje materskú školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré majú vplyv na priebeh výchovy a vzdelávania,
d) zákonný zástupca dieťaťa alebo zástupca zariadenia bezdôvodne odmietne s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa, alebo
e) predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár.

 Pokračovanie plnenia povinného predprimárneho vzdelávania v materskej škole
Ak dieťa po dovŕšení šiesteho roku veku nedosiahne školskú spôsobilosť, riaditeľ materskej školy rozhodne o pokračovaní plnenia povinného predprimárneho vzdelávania v materskej škole na základe:
 - písomného súhlasu príslušného zariadenia poradenstva a prevencie,
 - písomného súhlasu všeobecného lekára pre deti a dorast a 
- informovaného súhlasu zákonného zástupcu podpísaného obidvomi zákonnými zástupcami, ak nejde o zástupcu zariadenia. 
Ak zákonný zástupca ani po výzve riaditeľa materskej školy nepredloží všetky tri doklady, alebo aspoň jeden bude nesúhlasný, riaditeľ materskej školy vydá rozhodnutie o nepokračovaní plnenia povinného predprimárneho vzdelávania

2. Dochádzka detí do MŠ

   Rodič privádza dieťa do MŠ spravidla do 8.30 hod. a prevezme ho spravidla po 15.00 hod. Spôsob dochádzky a spôsob jeho stravovania dohodne rodič s riaditeľkou MŠ. 
   V prípade dochádzky dieťaťa v priebehu dňa, dohodne rodič čas jeho príchodu a spôsob stravovania tak, aby nenarušil priebeh činností ostatných detí. Prevzatie dieťaťa môže pedagogický pracovník odmietnuť, ak zistí, že jeho zdravotný stav nie je vhodný na prijatie do MŠ. Učiteľky každé ráno realizujú ranný filter, o ktorom vedú písomný záznam. Majú zákaz podávať lieky navrhnuté rodičom. Môžu sa podávať len v akútnych prípadoch (paralen,  antialergikum podľa pokynu lekára). 
   Neprítomnosť dieťaťa a odhlásenie zo stravy oznámi rodič deň vopred najneskôr do 7.15 hod. v deň neprítomnosti dieťaťa. Ak sa tak nestane, uhrádza plnú stravnú jednotku, ktorú dieťa obvykle odoberá. Zákonný zástupca oznámi dôvod neprítomnosti dieťaťa a predpokladaný čas jeho neprítomnosti. Ak je neprítomnosť dlhšia ako 7 po sebe nasledujúce dni z dôvodu ochorenia, pri opätovnom nástupe dieťaťa do MŠ predloží  lekárske potvrdenie. Pri inom dôvode, ktorý trvá dlhšie, ako 3 dni,  predloží písomné prehlásenie o bezinfekčnosti/bezpríznakovosti.

   Dieťa sa do zariadenia prijíma  len zdravé. Ak je podozrivé z ochorenia, môže byť prijaté
len na základe vyšetrenia jeho ošetrujúceho lekára.
   Ak rodič do 14 pracovných dní neoznámi dôvod neprítomnosti dieťaťa, alebo závažným spôsobom opakovane poruší vnútorný poriadok MŠ, riaditeľka po predchádzajúcom upozornení rodiča, môže rozhodnúť o ukončení dochádzky dieťaťa do predškolského zariadenia.
   Dieťa sa do zariadenia prijíma  len zdravotne spôsobilé na pobyt v kolektíve, neprejavuje príznaky prenosného ochorenia a nemá nariadené karanténne opatrenia. Ak je podozrivé z ochorenia, môže byť prijaté len na základe vyšetrenia jeho ošetrujúceho lekára.
   Ak sa dieťa nemôže zúčastniť na výchove a vzdelávaní, jeho zákonný zástupca je povinný podľa § 144 ods. 9 školského zákona oznámiť MŠ bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa sa uznáva § 144 ods. 10 školského zákona najmä choroba a lekárom nariadený zákaz dochádzky do školy.
Usmernenie nadväzuje na zákon č. 176/2025 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“). 
S účinnosťou od 1. septembra 2026 upravuje postup materskej školy pri ospravedlňovaní neprítomnosti dieťaťa plniaceho povinné predprimárne vzdelávanie a dieťaťa pokračujúceho v plnení povinného predprimárneho vzdelávania (ďalej len „dieťa“) v materskej škole § 144 ods. 9, 10, 12, 13 a 16 až 22 školského zákona. 
Usmernenie sa vzťahuje na materskú školu a materskú školu pre deti so zdravotným znevýhodnením bez ohľadu na ich zriaďovateľa. Usmernenie sa vzťahuje aj na materskú školu, ktorá je organizačnou zložkou spojenej školy.
Zákonný zástupca dieťaťa alebo zástupca zariadenia je povinný dbať o to, aby dieťa dochádzalo do materskej školy pravidelne a včas, ak mu nezabezpečí inú formu vzdelávania podľa školského zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom príslušnej materskej školy.
Ak sa dieťa nemôže zúčastniť na výchove a vzdelávaní v materskej škole, jeho zákonný zástupca alebo zástupca zariadenia je povinný oznámiť materskej škole bez zbytočného odkladu príčinu jeho neprítomnosti (§ 144 ods. 9 školského zákona). 
Za dôvod ospravedlniteľnej neprítomnosti dieťaťa na výchove a vzdelávaní sa uznáva najmä: 
· choroba alebo úraz,
· lekárom nariadený zákaz dochádzky do materskej školy, 
· mimoriadne nepriaznivé poveternostné podmienky, 
· náhle prerušenie premávky hromadných dopravných prostriedkov, 
· mimoriadne udalosti v rodine alebo 
· účasť dieťaťa na súťažiach, ak nie sú organizované materskou školou.
Okrem dôvodov uvedených v § 144 ods. 9 školského zákona môže materská škola ospravedlniť neprítomnosť dieťaťa aj z iného preukázaného dôvodu, ak tento dôvod objektívne bráni účasti dieťaťa na výchove a vzdelávaní v materskej škole.
Neprítomnosť dieťaťa ospravedlňuje materská škola na základe žiadosti jeho zákonného zástupcu alebo zástupcu zariadenia (§ 144 ods. 10 školského zákona) neodkladne.
Školský zákon pri ospravedlňovaní neprítomnosti dieťaťa na výchove a vzdelávaní z dôvodu ochorenia alebo úrazu  upravuje dva postupy ospravedlňovania:
· podľa § 144 ods. 12 školského zákona a 
· podľa § 144 ods. 16 školského zákona. 
Na účely tohto usmernenia sa postup podľa § 144 ods. 12 školského zákona označuje ako prísnejší režim a postup podľa § 144 ods. 16 školského zákona ako miernejší režim.
Prísnejší režim ospravedlňovania a miernejší režim ospravedlňovania určujú, kedy materská škola ospravedlňuje neprítomnosť dieťaťa z dôvodu ochorenia alebo úrazu  bez predloženia potvrdenia od lekára a kedy sa vyžaduje predloženie potvrdenia od lekára.

Prísnejší režim
	Potvrdenie od lekára sa nevyžaduje
	Potvrdenie od lekára sa vyžaduje

	ak neprítomnosť dieťaťa z dôvodu ochorenia alebo úrazu trvá najviac 7 po sebe nasledujúcich vyučovacích dní a zároveň súhrnne počas polroka školského roka najviac 21 vyučovacích dní
	ak neprítomnosť dieťaťa z dôvodu ochorenia alebo úrazu  trvá viac ako 7 po sebe nasledujúcich vyučovacích dní alebo súhrnne počas polroka školského roka viac ako 21 vyučovacích dní



Miernejší režim
Pri neprítomnosti dieťaťa na výchove a vzdelávaní z dôvodu ochorenia alebo úrazu  sa podľa § 144 ods. 16 školského zákona postupuje takto:
	Potvrdenie od lekára sa nevyžaduje
	Potvrdenie od lekára sa vyžaduje

	ak neprítomnosť dieťaťa z dôvodu ochorenia alebo úrazu trvá najviac 7 po sebe nasledujúcich vyučovacích dní, súhrnne počas kalendárneho mesiaca najviac 14 vyučovacích dní a zároveň súhrnne počas dvoch po sebe nasledujúcich kalendárnych mesiacov najviac 21 vyučovacích dní
	ak neprítomnosť dieťaťa z dôvodu ochorenia alebo úrazu trvá viac ako 7 po sebe nasledujúcich vyučovacích dní, alebo súhrnne počas kalendárneho mesiaca viac ako 14 vyučovacích dní,  alebo  súhrnne počas dvoch po sebe nasledujúcich kalendárnych mesiacov viac ako 21 vyučovacích dní


Materská škola môže v odôvodnených prípadoch vyžadovať lekárske potvrdenie o chorobe alebo úraze    alebo iný doklad potvrdzujúci odôvodnenosť neprítomnosti dieťaťa na výchove a vzdelávaní.
To platí aj vtedy, ak by sa pri neprítomnosti dieťaťa z dôvodu ochorenia alebo úrazu nevyžadovalo potvrdenie od lekára podľa § 144 ods. 12 alebo 16 školského zákona.  
Za odôvodnené prípady možno považovať najmä: 
· často opakovanú krátkodobú neprítomnosť dieťaťa na výchove a vzdelávaní,
opodstatnené pochybnosti materskej školy o objektívnosti dôvodov neprítomnosti dieťaťa na výchove a vzdelávaní.  
Materská škola
a) postupuje pri ospravedlňovaní neprítomnosti dieťaťa podľa školského poriadku materskej školy,
b) ospravedlňuje neprítomnosť dieťaťa na základe žiadosti zákonného zástupcu alebo zástupcu zariadenia,
c) vedie evidenciu dochádzky a neprítomnosti dieťaťa,
d) sleduje, či zákonný zástupca alebo zástupca zariadenia oznámil príčinu neprítomnosti dieťaťa a preukázal dôvod neprítomnosti spôsobom určeným v školskom poriadku materskej školy,
e) zabezpečuje podklady potrebné na ospravedlňovanie neprítomnosti dieťaťa z dôvodu ochorenia,
f) eviduje údaje potrebné na posúdenie referenčnej hodnoty a pomernej časti referenčnej hodnoty.
Ak riaditeľ materskej školy poverí konkrétneho zamestnanca materskej školy zabezpečením evidencie dochádzky alebo komunikáciou so zákonným zástupcom alebo zástupcom zariadenia, tento zamestnanec postupuje podľa školského poriadku materskej školy a pokynov riaditeľa materskej školy.


Zákonný zástupca alebo zástupca zariadenia
a) dbá o to, aby dieťa dochádzalo do materskej školy pravidelne a včas, ak mu nezabezpečí inú formu vzdelávania,
b) oznamuje materskej škole bez zbytočného odkladu príčinu neprítomnosti dieťaťa,
c) preukazuje dôvody neprítomnosti dieťaťa spôsobom určeným v školskom poriadku materskej školy,
d) predkladá doklady preukazujúce dôvody neprítomnosti dieťaťa v lehote určenej školským poriadkom materskej školy,
e) predkladá potvrdenie od lekára, ak sa podľa prísnejšieho režimu ospravedlňovania alebo miernejšieho režimu ospravedlňovania vyžaduje potvrdenie od lekára,
f) predkladá lekárske potvrdenie o chorobe alebo úraze alebo iný doklad potvrdzujúci odôvodnenosť neprítomnosti dieťaťa, ak ho materská škola vyžaduje v odôvodnenom prípade podľa § 144 ods. 13 školského zákona.

   Zanedbávanie riadneho plnenia povinného predprimárneho vzdelávania vecne príslušný úrad práce sociálnych vecí a rodiny bude následne posudzovať podľa § 12a ods. 1 písm. a) zákona č. 600/2003 Z. z. uplatnením inštitútu osobitného príjemcu.

Viac tu: https://www.minedu.sk/46847-sk/ospravedlnovanie-nepritomnosti-dietata-plniaceho-povinne-predprimarne-vzdelavanie-v-materskej-skole/

Individuálne vzdelávanie dieťaťa, pre ktoré je predprimárne vzdelávanie povinné
 Školský zákon umožňuje, že povinné predprimárne vzdelávanie môžu deti plniť nielen „inštitucionálnou“ formou, teda formou pravidelného denného dochádzania do materskej školy v pracovných dňoch v rozsahu najmenej štyri hodiny denne, ale aj inou, individuálnou formou. Individuálne vzdelávanie je ekvivalentom plnenia povinného predprimárneho vzdelávania realizovaného inštitucionálnou formou povinného predprimárneho vzdelávania v materskej škole zaradenej v sieti. Dieťa pri plnení povinného predprimárneho vzdelávania formou individuálneho vzdelávania neprestáva byť dieťaťom kmeňovej materskej školy.
Podľa § 28b ods. 2 školského zákona, formou individuálneho vzdelávania môže povinné predprimárne vzdelávanie plniť dieťa, ktorého:
 - zdravotný stav neumožňuje plniť povinné predprimárne vzdelávanie v kmeňovej materskej škole (nejde ale o dieťa podľa § 28a ods. 5 školského zákona),
 - zákonný zástupca o to požiada materskú školu.
Každé dieťa, ktorého zákonný zástupca písomne požiada o povolenie individuálneho vzdelávania dieťaťa, musí: 
- byť najskôr prijaté do kmeňovej materskej školy (ak do piateho roku veku nenavštevovalo materskú školu) alebo 
- už byť dieťaťom kmeňovej materskej školy (ak bolo do nej prijaté už pred tým, ako sa pre neho predprimárne vzdelávanie stane povinným). 
Denná forma výchovy a vzdelávania sa môže uskutočňovať aj ako dištančná:
  a) v celom rozsahu vzdelávania zabezpečovaného materskou školou pre deti, ak sa vyhlási výnimočný stav, núdzový stav alebo mimoriadna situácia,
 b) v rozsahu podľa rozhodnutia riaditeľa školy, ministra školstva alebo inej oprávnenej osoby v čase mimoriadnej situácie, núdzového stavu alebo výnimočného stavu pre všetkých žiakov; c) v rozsahu podľa rozhodnutia riaditeľa materskej školy pre deti, pre ktoré je predprimárne vzdelávanie povinné, ak kvôli zdravotnému stavu alebo z iných závažných dôvodov (napr.: rodinné dôvody, ohrozovanie bezpečnosti a zdravia iných detí, ktoré sú účastníkmi výchovy a vzdelávania), nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov, 
d) v rozsahu nevyhnutne potrebnom, najviac však jeden mesiac, z dôvodov podľa § 150a ods. 2 školského zákona
Povinné predprimárne vzdelávanie dieťa plní formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin. Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne za podmienok ustanovených zákonom.

3. Úhrada poplatkov za dochádzku

   Na čiastočnú úhradu výdavkov MŠ prispieva rodič, alebo iná osoba, ktorá má voči dieťaťu vyživovaciu povinnosť, v zmysle § 28 ods.4., a podľa VZN č. 2/2023 22€ mesačne pri celodennom pobyte. Okrem toho je rodič  povinný uhradiť príspevok na stravovanie dieťaťa. Stravné sa vyberá podľa oznamu vedúcej ŠJ vo vstupnej chodbe a rodičovský poplatok, ktorý sa uhrádza najneskôr do 10. dňa  v mesiaci.
   V prípade, že rodič neuhradí uvedené poplatky v stanovenom termíne riaditeľka MŠ môže po predchádzajúcom upozornení rodiča rozhodnúť o ukončení dochádzky dieťaťa do MŠ.

Príspevok   sa neuhrádza, ak sú splnené tieto podmienky:     

· dieťa má prerušenú dochádzku do predškolského zariadenia na viac ako 30 po sebe nasledujúcich dní z dôvodu choroby, alebo rodinných dôvodov preukázateľným spôsobom 
· dieťa nedochádzalo do MŠ v čase školských prázdnin
· dieťa, jeden rok pred plnením povinnej školskej dochádzky
· rodič predloží riaditeľovi predškolského zariadenia doklad o tom, že je poberateľom dávok v hmotnej núdzi podľa osobitného predpisu. 



4. Práva a povinnosti dieťa a jeho zákonného zástupcu (§144 zák 245/2008 o výchove a vzdelávaní )

Dieťa má právo na 
a.  rovnoprávny prístup ku vzdelávaniu
b. bezplatné vzdelávanie pre päťročné deti pred začiatkom plnenia povinnej školskej    dochádzky v materských školách
c. vzdelávanie v štátnom jazyku a materinskom jazyku v rozsahu ustanovenom týmto jazykom
d. individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom týmto zákonom
e. úctu k vierovyznaniu, svetonázoru, národnostnej a etnickej príslušnosti
f. poskytovanie poradenstva a služieb spojených s výchovou a vzdelávaním
g. výchovu a vzdelávanie v bezpečnom a hygienicky vyhovujúcom prostredí
h. organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny
i. úctu k svojej osobe a na zabezpečenie ochrany proti fyzickému, psychickému a sexuálnemu násiliu
j. slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom
k. informácie týkajúce sa jeho osoby a jeho výchovno-vzdelávacích výsledkov
l. individuálne vzdelávanie za podmienok ustanovených týmto zákonom podľa § 24.

Dieťa so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.

Dieťa je povinné
a. neobmedzovať svojím konaním práva ostatných osôb zúčastňujúcich sa výchovy a vzdelávania
b. dodržiavať školský poriadok školy a ďalšie vnútorné predpisy školského zariadenia
c. chrániť pred poškodením majetok školského zariadenia a majetok, ktorý  školské zariadenie využíva na výchovu a vzdelávanie
d. pravidelne sa zúčastňovať na výchove a vzdelávaní
e. konať tak, aby neohrozovalo svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní
f. ctiť si ľudskú dôstojnosť svojich spolužiakov a zamestnancov školského zariadenia
g. rešpektovať pokyny zamestnancov školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

Zákonný zástupca má právo vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti
a etnickej príslušnosti. Právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy.

Zákonný zástupca dieťaťa alebo zástupca zariadenia má právo
a. žiadať, aby sa v rámci výchovy a vzdelávania v škole alebo v školskom zariadení poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa tohto zákona
b. oboznámiť sa s výchovno-vzdelávacím programom školy alebo školského zariadenia a školským poriadkom
c. byť informovaný o výchovno-vzdelávacích výsledkoch svojho dieťaťa
d. na poskytnutie poradenských služieb vo výchove a vzdelávaní svojho dieťaťa
e. zúčastňovať sa výchovy a vzdelávania po predchádzajúcom súhlase riaditeľa školského zariadenia
f. vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy.





Zákonný zástupca dieťaťa je povinný
a. vytvoriť pre dieťa podmienky na prípravu na výchovu a vzdelávanie v škole a na plnenie  školských povinností
b. dodržiavať podmienky výchovno-vzdelávacieho procesu svojho dieťaťa určené školským poriadkom
c. dbať na sociálne a kultúrne zázemie dieťaťa a rešpektovať jeho špeciálne výchovno –
vzdelávacie potreby
d. informovať školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania
e. nahradiť škodu, ktorú dieťa úmyselne zavinilo
f. pravidelne uhrádzať príspevky na čiastočnú úhradu výdavkov v MŠ(§ 28 ods. 3 školského zákona )
g. rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky alebo riaditeľa,
h. zákonný zástupca je povinný rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických zamestnancov aj nepedagogických zamestnancov materskej školy a detí prijatých do materskej školy),
i. zákonný zástupca je povinný všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľom;
j. zákonný zástupca je povinný zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy, 
k. v prípade, ak zákonný zástupca bez predchádzajúcej dohody opakovane nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú splnomocnenie na prevzatie dieťaťa (odporúča sa vyžiadať od zákonných zástupcov kontakty na viac osôb, ktoré by mohli v prípade tejto situácie prevziať dieťaťa); ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov, Upozornenie: Službu konajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca alebo ním písomne splnomocnená osoba. l. v prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele, informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately
m. poskytovať súčinnosť pri riešení prejavov rizikového správania svojho dieťaťa v škole, ktoré môžu ohroziť bezpečnosť a zdravie
n. dbať, aby dieťa dochádzalo do materskej školy pravidelne a včas, ak mu nezabezpečí inú formu vzdelávania podľa tohto zákona (osobitný spôsob plnenia povinného predprimárneho vzdelávania podľa § 23 školského zákona)
o. ospravedlňovať dôvody neprítomnosti dieťaťa na výchove a vzdelávaní dokladmi v súlade so školským poriadkom

Zákonný zástupca dieťaťa je povinný prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa tohto zákona. Dôvody neprítomnosti dieťaťa na výchove a vzdelávaní doloží dokladmi v súlade so školským poriadkom.

Materská škola v prípade zverenia dieťaťa právoplatným rozhodnutím súdu len jednému zo zákonných zástupcov, ktorý zastupuje dieťa v bežných veciach, poskytne informáciu o tom, že materská škola bude riešiť všetky záležitosti týkajúce sa dieťaťa výhradne s rodičom, ktorý má dieťa v bežných veciach (napr. zabezpečenie krúžkovej činnosti atď.) zastupovať. Priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času, obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje. Priestory materskej školy môžu byť miestom styku s maloletým, avšak len v prípade, ak sa postupuje podľa súdneho rozhodnutia, v ktorom úpravu styku určí súd resp. podľa súdom schválenej rodičovskej dohody.
5. Podmienky na zaistenie bezpečnosti a ochrany zdravia detí a ich ochrany pred prejavmi rizikového správania, diskrimináciou alebo násilím 
Ak pedagogický zamestnanec pri posúdení rozvoja vedomostí, zručností a kompetencií dieťaťa, ktorému bolo povolené individuálne vzdelávanie podľa § 28b ods. 2 písm. b) školského zákona, zistí dôvodné podozrenie na výskyt rizikového správania dieťaťa, ktoré môže ohroziť bezpečnosť a zdravie (t. j. že oznámi túto skutočnosť riaditeľovi školy, ktorý navrhne zákonnému zástupcovi vykonanie odbornej činnosti v zariadení poradenstva a prevencie; ak zákonný zástupca do troch mesiacov neinformuje školu o vykonaní odbornej činnosti v zariadení poradenstva a prevencie a že riaditeľ školy oznámi túto skutočnosť orgánu sociálnoprávnej ochrany detí a sociálnej kurately). Ak zákonný zástupca dieťaťa, ktoré sa v škole preukázane a opakovane dopúšťa prejavov rizikového správania ohrozujúcich bezpečnosť a zdravie ostatných detí alebo zamestnancov školy, neudelí informovaný súhlas na vykonanie odbornej činnosti podpornej úrovne tretieho stupňa alebo štvrtého stupňa v zariadení poradenstva a prevencie alebo škole nepreukáže vykonanie iného obdobného úkonu na riešenie týchto prejavov rizikového správania a nie je postačujúce vykonanie odborných činností podpornej úrovne prvého stupňa alebo druhého stupňa (t. j. že riaditeľ školy oznámi túto 10 skutočnosť príslušnému orgánu sociálnoprávnej ochrany detí a sociálnej kurately a príslušnému regionálnemu úradu; riaditeľ v oznámení sa uvádza opis opakovaných prejavov rizikového správania, vykonané odborné činnosti podpornej úrovne prvého stupňa a druhého stupňa, navrhnutá odborná činnosť a dôvod neudelenia informovaného súhlasu, ak je škole známy). 
Materská škola vedie evidenciu školských úrazov detí, ktoré sa stali počas výchovno-vzdelávacej činnosti a počas aktivít a činností organizovaných školou (vrátane vyhotovovania záznamu o školskom úraze v súlade s metodickým usmernením MŠ SR č. 4/2009-R z 11. februára 2009, ktoré je dostupné tu: https://www.minedu.sk/vnutorne-rezortne-predpisy-vydane-vroku-2009/).








IV.

Vnútorná organizácia materskej školy



1. Preberanie detí
   
   Dieťa od rodičov preberá učiteľ, ktorý zaň zodpovedá od jeho prevzatia až po odovzdanie rodičovi, alebo splnomocnenej osobe, alebo pedagógovi, ktorý ho v práci strieda.
   Ak po dieťa príde súrodenec mladší ako 15 rokov, je nutné spísať s vedením MŠ dohodu o prevzatí  zodpovednosti rodičom dieťaťa.
Učiteľka môže odmietnuť prevzatie dieťaťa, ak zistí, že jeho zdravotný stav nie je vhodný
na prijatie do materskej školy. Ak sa u dieťaťa v materskej škole počas dňa prejavia príznaky ochorenia, učiteľ materskej školy informuje o tejto skutočnosti zákonného zástupcu a zabezpečí jeho izoláciu od ostatných detí a dozor ním povereným zamestnancom materskej školy, ktorý odovzdá dieťa zákonnému zástupcovi alebo ním splnomocnenej plnoletej osobe. V takomto prípade nemôže zákonný zástupca na prebratie svojho dieťaťa splnomocniť žiadnu neplnoletú osobu.


2. Organizácia v šatni

   Do šatne majú prístup rodičia a iné osoby sprevádzajúce dieťa, ktoré po vstupe do budovy použijú ochranné návleky. Pri prezliekaní a odkladaní vecí do skrinky vedú rodičia v spolupráci s učiteľmi deti k samostatnosti a poriadkumilovnosti.
   Rodič dbá, aby dieťa dochádzalo do MŠ čisté, primerane oblečené. Do skrinky na osobné veci zabezpečí detský vešiak a igelitové vrecko, do ktorého budú v prípade potreby odložené znečistené časti odevu.
   V MŠ dieťa potrebuje : primeranú obuv – nie šľapky 
                                         papierové vreckovky
                                         pyžamo
                                         Staršie deti cvičebný úbor vo vrecku
                                         v lete šiltovku, alebo klobúčik, slnečné okuliare
                                         náhradné veci na preoblečenie v prípade znečistenia
                                         Všetky osobné veci je nutné označiť.
Za hygienu v šatni zodpovedá upratovačka.
3. Organizácia v umyvárni

   Každé dieťa má vlastný uterák a hrebeň  označené svojou značkou. Za pravidelnú výmenu uterákov, čistenie hrebeňov, suchú podlahu a hygienu umyvárne a WC zodpovedá upratovačka. Deti sa v umývarni zdržiavajú len za prítomnosti učiteľky, ktorá ich učí základným hygienickým návykom a sebaobsluhe.
4. Organizácia v jedálni

   Za kvalitu a predpísané množstvo stravy, hygienu a kultúru stolovania zodpovedá riaditeľka ŠJ. Ďalej zabezpečuje zisťovanie počtu stravníkov a pitný režim.
   Za organizáciu a výchovný proces v jedálni zodpovedá riaditeľka a učiteľka. Vedú deti k osvojeniu si základných návykov kultúrneho stolovania, v maximálnej miere uplatňujú pritom individuálny prístup k deťom. Počas jedla  deti nenásilne usmerňujú, podľa želania rodičov aj prikrmujú. Nenútia ich jesť. 
   Trojročné deti používajú pri jedle lyžicu, štvorročné aj vidličku a od piatich rokov kompletný príbor. 

5. Pobyt detí vonku

   Počas pobytu detí vonku je učiteľka povinná zabezpečiť deťom plnohodnotnú, organizovanú činnosť, venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle príslušných všeobecne záväzných právnych predpisov a pokynov riaditeľky MŠ.



6. Organizácia v spálni

   Počas popoludňajšieho oddychu v spálni dbá učiteľka na primerané oblečenie detí  -pyžamo. Zabezpečí pravidelné vetranie spálne, ktoré neohrozí zdravie detí. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku. Krúžková činnosť prebieha po odpočinku dieťaťa najmenej 30 minút.
   Rodič je povinný zabezpečiť vypratie posteľnej bielizne a uteráka a v čo najkratšej dobe ich priniesť čisté a podľa potreby opravené ( gombíky, ušká na uterákoch, šnúrky).


V.

Starostlivosť o hygienu, zdravie a bezpečnosť detí


   V starostlivosti o zdravie, hygienu a bezpečnosť detí zamestnanci MŠ sa riadia všeobecne záväznými právnymi predpismi Zákonom NR SR č. 245/ 2008 Z.z. o výchove a vzdelávaní  §152.
MŠ je pri výchove a vzdelávaní a pri činnostiach súvisiacich s výchovou a vzdelávaním povinná : 
· prihliadať na základné fyziologické potreby detí
· vytvárať podmienky na zdravý vývin detí a na predchádzanie soc.- patolog. javov
· zaistiť bezpečnosť a ochranu zdravia detí
· poskytnúť nevyhnutné informácie na zaistenie bezpečnosti a ochrany zdravia detí
· viesť evidenciu školských úrazov , ku ktorým došlo počas vých.- vzdel. činnosti a pri činnostiach organizovaných školou, pri vzniku školského úrazu vyhotoviť záznam o školskom úraze. Pri úraze poskytnúť prvú pomoc a prípadné lekárske ošetrenie o  úraze a uskutočnených opatreniach neodkladne informovať zákonného zástupcu dieťaťa
· za bezpečnosť detí počas krúžkovej činnosti zodpovedá lektor so súhlasom zák. zástupcu

    Za dodržiavanie hygienických predpisov v priestoroch MŠ a ochranu zdravia detí zodpovedajú aj prevádzkoví pracovníci a to v rozsahu im určenej pracovnej náplne.
   V priestoroch MŠ je prísny zákaz fajčenia.
   V prípade výskytu  infekčného ochorenia, alebo zahmyzenia dieťaťa je rodič povinný čo najskôr o tom upovedomiť riaditeľku MŠ. 


POZNÁMKA :  - nosenie vlastných hračiek do MŠ je na zodpovednosť rodičov

                           - nie je dovolené prinášať mobilný telefón, sladkosti a žuvačky
                          


Školský poriadok MŠ je vypracovaný v súlade so :

· zákonom č. 245/2008 Z.z. o výchove a vzdelávaní (školský zákon ) a o zmene a doplnení niektorých zákonov
· zákonom 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov
· vyhláškou č.306/2008 Z.z. o materskej škole
· vyhláškou MŠ SR č. 308/2009 Z.z.  v znení neskorších predpisov
· pracovným poriadkom pre pedagogických a ostatných zamestnancov škôl a školských zariadení
Derogačná klauzula 
Vydaním nového školského poriadku sa ruší predchádzajúci školský poriadok vrátane všetkých jeho dodatkov.

                                                                                                 


                                                                                                     Bc. Diana Koniarová Švárna
                                                                                                      riaditeľka materskej školy     

Článok 1
Všeobecná časť
Pri dodržiavaní zákazu segregácie vo výchove a vzdelávaní škola a školské zariadenie postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku. 
Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa:

Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov. 

Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny. 

Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi. 

Článok 29 ods. 1: Výchova a vzdelávanie dieťaťa má smerovať k: 
a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;
b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov; 
c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;
e) rozvíjaniu úcty k prírodnému prostrediu.
”Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní . Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“.
Segregáciu vo výchove a vzdelávaní definuje školský zákon nasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu 2a) a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná 2b) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.

Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1): 
▪ výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy, 
▪ prevádzka a vnútorný režim školy, 
▪ podmienky na zaistenie bezpečnosti a ochrany zdravia detí a žiakov a ich ochrany pred sociálnopatologickými javmi, diskrimináciou alebo násilím,
▪ podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ.
Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.

Článok 2
Štandardy dodržiavania zákazu segregácie vo výchove a vzdelávaní

Štandardy postojov a hodnôt

Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi a poslucháčmi.

Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. 

Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru. 

Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní: 
▪ Zaobchádzať so všetkými ľuďmi bez rozdielu s rešpektom,
▪ Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu. 
▪ Vyjadrovať druhým ľuďom uznanie ako rovnocenným ľudským bytostiam. 
▪ Rešpektovať ľudí rôzneho vierovyznania. 
▪ Rešpektovať ľudí, ktorí majú odlišné politické názory. 
▪ Prejavovať záujem spoznať presvedčenia, hodnoty, tradície a pohľady druhých ľudí na svet. ▪ Dávať priestor druhým ľuďom na vyjadrenie sa. 
▪ Preukázať prebratie zodpovednosti za svoje skutky.
▪ Ospravedlniť sa, pokiaľ niekomu ublížim. 
▪ Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.
Štandardy vyplývajúce z definície segregácie vo výchove a vzdelávaní:

 ▪ Škola a školské zariadenie pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR.

a) Štandardy priestorovej desegregácie: 
▪ Do všetkých priestorov školy alebo školského zariadenia, určených pre žiakov alebo poslucháčov, je umožnený rovný (nediskriminačný) prístup všetkým žiakom a poslucháčom. Škola alebo školské zariadenie nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone.
▪ Škola alebo školské zariadenie v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom. 
▪ Ak má škola alebo školské zariadenie v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov alebo poslucháčov týchto skupín.
b) Štandardy organizačnej desegregácie:
 ▪ Škola alebo školské zariadenie má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny žiakov a poslucháčov.
▪ Všetky skupiny žiakov školy a školského zariadenia majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program, individuálny učebný plán alebo poskytnuté podporné opatrenia . 
▪ Všetky skupiny žiakov a poslucháčov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.
▪ Škola alebo školské zariadenie je povinné využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v škole43. Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.

c) Štandardy sociálnej desegregácie :
▪ Škola alebo školské zariadenie využíva potrebné a dostupné inkluzívne podporné opatrenia na podporu sociálneho začlenenia žiakov a poslucháčov a vytváranie pozitívnej podporujúcej sociálnej klímy v škole a školskom zariadení, ktorá prispieva k destigmatizácii a odstraňovaniu stereotypov a predsudkov. 
▪ Škola alebo školské zariadenie organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy alebo školského zariadenia, medzi žiakmi ako aj rodičmi. 
▪ Škola alebo školské zariadenie prijíma, vzdeláva a vychováva všetky skupiny žiakov a poslucháčov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.
 ▪ V škole alebo školskom zariadení neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny žiakov alebo poslucháčov na základe akéhokoľvek chráneného dôvodu uvedeného v antidiskriminačnom zákone. 
▪ Škola alebo školské zariadenie umožňuje všetkým skupinám žiakov a poslucháčov, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole a školskému zariadeniu sprostredkované, a aktívne ich k tomu motivuje a podporuje.
 ▪ Škola alebo školské zariadenie pri hodnotení žiakov alebo poslucháčov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.
















Článok 3
Záverečné ustanovenie

Príloha je platná v plnom rozsahu od 26. februára 2025. 









Vo Veternej Porube  21.08.2026                                                                    
                                                                                                         Bc. Diana Koniarová Švárna
                                                                                                           Riaditeľka materskej školy
 




Prerokované v pedagogickej rade dňa: 24.08.2026
Prerokované s Radou školy dňa: 24.08.2026
   Vlastnoručným podpisom potvrdzujem, že som bol/a  oboznámený/á  so Školským poriadkom Materskej školy vo  Veternej  Porube a súhlasím s jeho znením.



Podpisy rodičov :

	
	MENO DIEŤAŤA
	Podpis rodiča

	1.
	Pavlovič Oliver
	

	2.
	Krnáč Samuel
	

	3.
	Lukáčová Karolína
	

	4.
	Nízky Patrik
	

	5.
	Moravčíková Sarah
	

	6.
	Smolák Michael
	

	7.
	Líška Richard
	

	8.
	Kubáňová Hailey
	

	9.
	Stromková Alexandra
	

	10.
	Koniarová Ria
	

	11.
	Kyseľ Timotej
	

	12.
	Pavlovičová Natália
	

	13.
	Žiaran Sebastián
	

	14.
	Révaj Oliver
	

	15.
	Žuffa Adam
	

	16.
	Čujko Juraj
	

	17.
	Krnáčová Barbora
	

	18.
	Moravčíková Sofia
	

	19.
	Stromková Michaela
	























Vo  Veternej  Porube...........................................

